Document ID: 31993R0717

Title and Content:
ΚΑΝΟΝΙΣΜΟΣ (ΕΟΚ) αριθ. 717/93 ΤΗΣ ΕΠΙΤΡΟΠΗΣ της 26ης Μαρτίου 1993 για την τροποποίηση του κανονισμού (ΕΟΚ) αριθ. 3076/78 για την εισαγωγή λυκίσκου προέλευσης τρίτων χωρών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (2), και ιδίως το άρθρο 5 παράγραφος 3, Εκτιμώντας: ότι ο λυκίσκος που εισάγεται από τρίτες χώρες πρέπει να συνοδεύεται από μια βεβαίωση ισοτιμίας, δυνάμει του άρθρου 1 παράγραφος 2 του κανονισμού (ΕΟΚ) αριθ. 3076/78 της Επιτροπής της 21ης Δεκεμβρίου 1978 για την εισαγωγή λυκίσκου προέλευσης τρίτων χωρών (3), όπως τροποποιήθηκε τελευταία από τον κανονισμό (ΕΟΚ) αριθ. 2940/92 (4) 7 ότι έχει δοθεί προσωρινή παρέκκλιση, υπό τη μορφή βεβαίωσης ελέγχου, σε ορισμένες χώρες που δεν περιλαμβάνονται στο παράρτημα του κανονισμού (ΕΟΚ) αριθ. 3077/78 της Επιτροπής της 21ης Δεκεμβρίου 1978 για τη διαπίστωση της ισοτιμίας των βεβαιώσεων που συνοδεύουν το λυκίσκο που εισάγεται από τρίτες χώρες προς τα κοινοτικά πιστοποιητικά (5), όπως τροποποιήθηκε τελευταία από τον κανονισμό (ΕΟΚ) αριθ. 2238/91 (6) 7 ότι αυτές οι βεβαιώσεις ελέγχου δίδουν πολύ λίγα στοιχεία όσον αφορά τα χαρακρηριστικά του προϊόντος και κανένα στοιχείο όσον αφορά την προέλευσή του και το έτος συγκομιδής 7 ότι πρέπει, λοιπόν, να προβλεφθεί ότι δεν μπορούν να πιστοποιηθούν ο λυκίσκος που εισάγεται με βεβαίωση ελέγχου και τα προϊόντα του λυκίσκου που παρασκευάζονται από τέτοιο λυκίσκο 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 4 παράγραφος 1 του κανονισμού (ΕΟΚ) αριθ. 3076/78 προστίθεται το ακόλουθο νέο εδάφιο: «ο λυκίσκος που εισάγεται με βεβαίωση ελέγχου και τα προϊόντα του λυκίσκου που παρασκευάζονται από λυκίσκο που εισάγονται με τέτοια βεβαίωση ελέγχου δεν μπορούν να πιστοποιηθούν.» Άρθρο 2 Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Μαρτίου 1993.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 614
3156
2413
3489

EuroVoc IDs (Expanded): 614
3156
2413
3489

Dataset Source: meu

Split: train